Document ID: /fineweb-2-swissfilter-quality_10-filterrobots/filtered/01380.jsonl.gz/3

Veress Sándor 1907-ben, az erdélyi Kolozsváron (a mai román Cluj-ban) született. Már fiatalon zenét tanult, ami intenzívebbé vált, miután 1916-ban Budapest fővárosba települt át. Olyan nagy tekintélyű tanárok oktatták, mint Bartók Béla (zongora) és 1925-től Kodály Zoltán (elmélet és zeneszerzés). 1949 őszén Veress berni vendégprofesszori meghívásnak tett eleget és már a rákövetkező évben kinevezték a Berni Konzervatóriumba, ahol elméletet, zeneszerzést és általános zenepedagógiát tanított. Végül 1992.március 4-én bekövetkezett haláláig több mint 40 évig Bernben élt. 1991 végén, nem egész 3 hónappal halála előtt végre megkapta a svájci állampolgárságot - és ezáltal «svájci zeneszerző» lett.
Veress Sándor
Svájci kapcsolat
Bern, ahol Veress az egyetemen és a konzervatóriumban dolgozott. Alig van olyan város, amely történelmi vonásait oly mértékben megőrizte, mint Svájc fővárosa, Bern. Egyedülálló a város középkori légköre számos kúttal, homokköves homlokzattal, utcával és történelmi toronnyal. A berni óváros az UNESCO világörökségének része és 6 km hosszúságú árkádjaival az úgynevezett Lauben-nel, Európa egyik leghosszabb, időjárástól védett bevásárló sétautcája.